**Zápis do osobitnej matriky** (narodenie, uzavretie manželstva, úmrtie)

**Matričné udalosti slovenských občanov vzniknuté v cudzine.**  
Zápis do osobitnej matriky sa vykonáva prostredníctvom matričných úradov **podľa trvalého pobytu žiadateľa, alebo zastupiteľských úradov SR v cudzine**.  
Jednotlivé prípady je potrebné konzultovať osobne na Matričnom úrade.  
  
**Poplatok:**10 €.  
  
**Doklady potrebné k vykonaniu zápisu do osobitnej matriky:**

* + **Zápis o narodení:**
    - cudzozemský rodný list - úradne preložený do slovenského jazyka
    - doklad o štátnom občianstve SR (občiansky preukaz, osvedčenie o štátnom občianstve, listina o udelení štátneho občianstva, pas SR)
    - ak je matka dieťaťa vydatá, jej sobášny list
    - ak je matka rozvedená, sobášny list spolu s právoplatným rozsudkom o rozvode
    - ak je matka vdovou, sobášny list spolu s úmrtným listom
    - súhlasné vyhlásenie rodičov o určení otcovstva (ak rodičia dieťaťa nie sú manželia)
    - ak žiadateľka žiada o zápis ženského priezviska bez koncovky -ová: písomnú žiadosť
  + **Zápis o uzavretí manželstva:**
    - cudzozemský sobášny list - úradne preložený do slovenského jazyka
    - doklad o štátnom občianstve SR (občiansky preukaz, osvedčenie o štátnom občianstve, listina o udelení štátneho občianstva, pas SR)
    - rodný list žiadateľa
    - ak uzatváral slovenský štátny občan uvedené manželstvo ako rozvedený: právoplatný rozsudok o rozvode
    - ak uzatváral slovenský štátny občan uvedené manželstvo ako vdovec/vdova: úmrtný list predchádzajúceho manžela
    - ak nevesta - slovenská štátna občianka žiada o zápis ženského priezviska bez príslušnej koncovky -ová: písomnú žiadosť
  + **Zápis o úmrtí:**
    - cudzozemský úmrtný list - úradne preložený do slovenského jazyka
    - doklad o štátnom občianstve SR (občiansky preukaz, osvedčenie o štátnom občianstve, listina o udelení štátneho občianstva, pas SR)
    - rodný list zomrelého

Na vykonanie zápisov do osobitnej matriky sa predkladajú originály **cudzozemských matričných dokladov s úradným prekladom.**  
V prípade predloženia fotokópií je potrebné, aby boli **osvedčené notárom**.  
  
Matričné doklady musia mať náležitosti verejných listín, čo znamená, že doklady musia mať overenie príslušného orgánu cudzieho štátu a zastupiteľského úradu SR v štáte vyhotovenia, ak medzinárodná zmluva neustanovuje inak a musí k nej byť priložený preklad do slovenského jazyka.

**Oznámenie o prijatí skoršieho priezviska po rozvode manželstva**

Oznámenie o prijatí skoršieho priezviska po rozvode manželstva **v 3-mesačnej lehote** po právoplatnosti po rozvode manželstva vybavuje Matričný úrad **podľa miesta uzavretia manželstva** bez poplatku.  
  
**Čo potrebujete:**

* + vypísať oznámenie o prijatí skoršieho priezviska po rozvode manželstva (viď príloha)
  + právoplatný rozsudok o rozvode
  + občiansky preukaz
  + sobášny list

**Určenie otcovstva**

**K narodenému dieťaťu:**  
  
**Čo potrebujete:**

* + občianske preukazy
  + rodný list dieťaťa
  + ak je matka rozvedená - právoplatný rozsudok o rozvode
  + ak je matka vdova - úmrtný list manžela

Doporučujeme vybaviť na príslušnom Matričnom úrade podľa narodenia dieťaťa.  
  
**K nenarodenému dieťaťu**  
  
**Čo potrebujete:**

* + občianske preukazy
  + tehotenský preukaz
  + ak je matka rozvedená - právoplatný rozsudok o rozvode
  + ak je matka vdova - úmrtný list manžela

Rodičia vybavia **na našom** Matričnom úrade osobne na počkanie.  
  
**Maloletý rodič môže urobiť súhlasné vyhlásenie o určení otcovstva výlučne pred súdom**

**Osvedčovanie podpisov**

Osvedčovanie podpisov na listinách na použitie v SR.  
Správne poplatky sa platia v hotovosti.  
  
**Čo potrebujete:**

* + listina, na ktorej má byť podpis osvedčený
  + občiansky preukaz
  + osvedčenie podpisu - 2 €

**Osvedčovanie listín**

Osvedčovanie listín na použitie v SR.  
Je potrebné predložiť originál listiny a jej fotokópiu a preukázať sa občianskym preukazom.  
Správne poplatky sa platia v hotovosti (osvedčenie listiny 1 strana - 2 €).